**Zápisnica zo zasadnutia Obecného zastupiteľstva konaného dňa 15.09.2018**

**Program zasadnutia:**

1. Projekt MOPS (Miestna občianska poriadková služba), schválenie OZ o zapojení sa do projektu
2. Projekt Novostavba MŠ Vítkovce, časť Zlatník, aktuálny stav projektu
3. Rôzne
4. Diskusia
5. Záver

Začiatok: 19:00 hod. – ukončenie: 20:30 hod.

**Prítomní:** viď príloha (prezenčná listina)

**Zapisovateľ:**

Ing. Alena Janovcová

**Overovatelia zápisnice:**

Ing. Ladislav Olejník

Margita Dirdová

**Hostia:** Ing. Malecová

Zasadnutie Obecného zastupiteľstva otvoril starosta Jozef Olejník, poslancov privítal oboznámil s programom, poslanci program jednohlasne schválili.

**K bodu 1)** Projekt MOPS (Miestna občianska poriadková služba), schválenie OZ o zapojení sa do projektu - Ing. Malecová oboznámila poslancov s pripravovanou výzvou na tento projekt.

**K bodu 2)** Projekt Novostavba MŠ Vítkovce, časť Zlatník, aktuálny stav projektu

Ing.Miroslav Šimčík oboznámil poslancov s aktuálny stavom projektu. Po zverejnení výzvy sa zorganizuje stretnutie, naštuduje sa výzva a dohodne sa ďalší postup.

**K bodu 3)** Rôzne

Starosta obce p. Olejník oboznámil poslancov s protestom prokurátora a jeho návrhom na zmenu prijatého VZN č.01/2018 v rozsahu čl.6.

Obecné zastupiteľstvo vyhovuje protestu prokurátora a navrhuje zmeniť prijaté VZN č.01/2018 v rozsahu čl.6

**Uznesenie č.23**

1. Obecné zastupiteľstvo berie na vedomie informáciu o predložení žiadosti o nenávratný finančný príspevok na výzvu MV SR, kód OPLZ-PO5-2018-1, prioritná os 5, špecifický cieľ 5.1.2. so zameraním na Podporu komplexného poskytovania miestnej občianskej poriadkovej služby v obciach s prítomnosťou MRK, názov projektu: Miestna občianska poriadková služba v obci Vítkovce.
2. Obecné zastupiteľstvo schvaľuje predloženie žiadosti o nenávratný finančný príspevok na výzvu MV SR, kód OPLZ-PO5-2018-1, prioritná os 5, špecifický cieľ 5.1.2. so zameraním na Podporu komplexného poskytovania miestnej občianskej poriadkovej služby v obciach s prítomnosťou MRK, názov projektu: Miestna občianska poriadková služba v obci Vítkovce, pričom ciele projektu sú v súlade a platným programom rozvoja obce.

* Zabezpečenie povinného spolufinancovania projekt, t.j.min.5% z celkových oprávnených výdavkov

Hlasovanie: jednohlasné schválené

1. Obecné zastupiteľstvo schvaľuje zmenu VZN č.01/2018 v rozsahu čl.6 v znení:

* Obec je oprávnená kontrolovať dodržiavanie vyššie uvedených podmienok umiestňovania volebných plagátov na verejných priestranstvách a zverejňovania volebnej propagácie prostredníctvom iných médií v čase volebnej kampane. Nedodržanie podmienok stanovených týmto VZN sankcionované v súlade s platnou právnou úpravou.

Hlasovanie: jednohlasné schválené

**Zapísal:**

Ing. Alena Janovcová .............................................

**Overovatelia:**

Ing. Ladislav Olejník .............................................

Margita Dirdová .............................................